Kabinet Negeri Sarawak

**Majlis Mesyuarat Kerajaan Sarawak** atau sering digunakan sebagai **Kabinet Kerajaan Sarawak** ialah cabang eksekutif bagi kerajaan Sarawak, Malaysia. Majlis ini terdiri daripada Premier dan beberapa anggota Dewan Undangan Sarawak (DUS) yang terpilih.

Majlis ini adalah serupa dalam struktur dan peranan Kabinet di peringkat persekutuan, cuma saiznya lebih sederhana dan menyeluruh. Oleh kerana tanggungjawab persekutuan dan wilayah Sarawak berbeza, terdapat beberapa portfolio yang berbeza antara kerajaan Persekutuan (Malaysia) dan kerajaan Sarawak.

Portfolio di wilayah Sarawak digelar sebagai kementerian (*ministry*), manakala anggota Majlis ini dipanggil sebagai Menteri (*Minister*). Menteri-menteri dibantu oleh seorang atau dua orang penolong menggunakan gelaran Timbalan Menteri (*Deputy Minister*). Timbalan Menteri bukan anggota Majlis.

## Sejarah

## Senarai ahli Majlis Mesyuarat Kerajaan Sarawak
Berikut merupakan barisan Kabinet Sarawak yang mula ditubuhkan pada 30 Disember 2021 dan mengangkat sumpah pada 4 Januari 2022. 

### Menteri
Sejak itu, ahli Kabinet ialah:

### Timbalan Menteri

### Ahli Rasmi

## Senarai kementerian kerajaan Sarawak
Berikut adalah senarai kementerian yang ada di wilayah Sarawak :
* **Jabatan Premier Sarawak**
* **Kementerian Kewangan dan Pelaburan Sarawak**
* **Kementerian Ekonomi dan Perindustrian Sarawak**
* **Kementerian Pendidikan dan Pengajian Tinggi Sarawak**
* **Kementerian Komoditi, Penternakan dan Agroteknologi Sarawak**
* **Kementerian Hal Ehwal Wilayah, Perundangan dan Pertahanan Sarawak**
* **Kementerian Tenaga Kerja, Kemahiran dan Integriti Sarawak**
* **Kementerian Alam Sekitar dan Ekonomi Hijau Sarawak**
* **Kementerian Belia, Sukan dan Pembangunan Bakat Sarawak**
* **Kementerian Perpaduan Rakyat dan Keharmonian Agama Sarawak**
* **Kementerian Kesihatan Awam dan Keselamatan Pekerjaan Sarawak**
* **Kementerian Perumahan, Perbandaran dan Kerajaan Tempatan Sarawak**
* **Kementerian Pengangkutan Sarawak**
* **Kementerian Utiliti dan Telekomunikasi Sarawak**
* **Kementerian Multimedia dan Industri Kreatif Sarawak**
* **Kementerian Perdagangan, Pelabuhan dan Keusahawanan Sarawak**
* **Kementerian Pelancongan, Tradisi dan Seni Persembahan Sarawak**
* **Kementerian Pembangunan Wanita, Kanak-Kanak dan Kesejahteraan Komuniti Sarawak**

## Implikasi positif kepada Sarawak
Penubuhan Kabinet Kerajaan Sarawak ini banyak memberi implikasi yang lebih positif kepada masyarakat yang berbilang kaum serta seluruh wilayah Sarawak secara amnya. Antaranya ialah :

* Meningkatkan sepenuhnya hasil pendapatan utama dan keuntungan bersih wilayah Sarawak, sekaligus mencapai status wilayah berpendapatan tinggi menjelang tahun 2030.
* Mengutamakan hal ehwal ekonomi yang berasaskan sektor perbankan, kewangan, perindustrian, perlombongan, pembinaan, pendidikan, perubatan, perhotelan, dan sektor komersial di Sarawak.
* Meningkatkan mutu perkhidmatan awam Sarawak, sektor swasta, syarikat-syarikat korporat, syarikat-syarikat multinasional, dan sektor perusahaan mikro, kecil & sederhana (PMKS).
* Meningkatkan kerjasama strategik dan kerjasama diplomatik antara Kerajaan Sarawak dengan negara-negara yang lebih maju serta memupuk semangat kebersamaan antara negara serantau dalam ASEAN.
* Mengutamakan penyampaian perkhidmatan, integriti dan tadbir urus penjawat awam wilayah Sarawak.
* Mengurangkan kadar inflasi serta menurunkan kadar pengangguran di Sarawak.
* Memfokuskan dasar pembangunan ekonomi baharu seperti ekonomi hijau (*green economy*), sumber tenaga alternatif, kemajuan desa dan bandar, pembangunan infrastruktur asas wilayah, pembangunan bandar pintar, serta Strategi Pembangunan Pasca COVID-19 (PCDS 2030). 
* Kestabilan politik yang lebih kukuh dan keadilan yang lebih saksama untuk rakyat Sarawak.
* Mengembalikan dan mewartakan sepenuhnya hak-hak wilayah Sarawak seperti yang termaktub dalam Perjanjian Malaysia 1963 (MA63).
* Memperjuangkan hak kemerdekaan wilayah Sarawak menerusi pelaksanaan menyeluruh hak autonomi pendidikan, autonomi kesihatan, autonomi pentadbiran kerajaan, hal ehwal ekonomi & kewangan wilayah, borneonisasi wilayah, autonomi perairan Sarawak, hak tanah adat wilayah, serta hak kewarganegaraan tetap rakyat Sarawak.
* Mengutamakan hak-hak istimewa untuk golongan muda (belia), golongan wanita, golongan warga emas, gelandangan, dan golongan kurang upaya (OKU) di Sarawak.
* Menyatupadukan seluruh masyarakat Sarawak yang berbeza kaum dan agama masing-masing, sekaligus dapat mengekalkan keamanan dan kesejahteraan wilayah Sarawak sebagai sebuah wilayah yang harmoni, sejahtera, aman dan makmur.
* Menghapuskan sepenuhnya kadar kemiskinan tegar dan kemasukan pendatang asing secara haram.
* Menghapuskan semua aktiviti-aktiviti jenayah termasuk kegiatan penyalahgunaan dadah, alkohol & bahan terlarang, jenayah sosial, jenayah gengsterisme & buli, serta kegiatan subversif (aktiviti keganasan melampau) di Sarawak.
* Membanteras sepenuhnya gejala rasuah, politik wang, pengubahan wang haram, dan salah guna kuasa yang semakin berleluasa di Sarawak.
* Mengutamakan hal ehwal pemeliharaan alam sekitar, perlindungan habitat semulajadi, kebersihan persekitaran bandar & luar bandar, pemuliharaan hidupan marin & terumbu karang wilayah, dan kelestarian biodiversiti di Sarawak.
* Memfokuskan sektor kejuruteraan teknologi dan sektor teknikal & vokasional (TVET) di Sarawak, seperti penggunaan teknologi kecerdasan buatan (A.I.), kejuruteraan robotik moden, teknologi kejuruteraan aeroangkasa dan penerbangan awam, teknologi semikonduktor, serta pendidikan berasaskan sains dan teknologi terkini.
* Menggalakkan masyarakat Sarawak memahami sepenuhnya manfaat dan kepentingan penggunaan teknologi digital baharu buatan tempatan, seperti aplikasi S Pay Global (Sarawak Pay), teknologi KETEQ AI, dan banyak lagi.

## Aspek Rukun Negara dalam masyarakat Sarawak

### KEPERCAYAAN KEPADA TUHAN
Prinsip pertama ini menekankan bahawa masyarakat Malaysia perlu berpegang kepada kepercayaan terhadap Tuhan sebagai asas dalam kehidupan. Meskipun agama Islam adalah merupakan agama rasmi seluruh Malaysia, tetapi Sarawak berhak untuk tidak menetapkan mana-mana agama rasmi di wilayah ini. Ini kerana Sarawak adalah satu-satunya wilayah yang mengamalkan amalan kebebasan beragama di wilayah ini. Walaupun seseorang individu itu beragama Islam, Kristian, Buddha, Taoisme, Sikh, atau agama-agama lain, tetapi hanya Sarawak sahaja yang membenarkan untuk menganuti mana-mana agama yang ada, selaras dengan undang-undang kerajaan negeri Sarawak.

### KESETIAAN KEPADA RAJA DAN NEGARA
Prinsip kedua ini amat penting bagi memastikan setiap rakyat teguh mempertahankan kedaulatan negara dan menghormati sistem pemerintahan beraja di Malaysia. Sarawak merupakan wilayah yang tidak mempunyai raja (sultan). Ini kerana wilayah ini hanya mempunyai seorang Yang di-Pertua Negeri Sarawak (atau lebih dikenali sebagai Gabenor Sarawak) yang berperanan sebagai ketua pemerintah tertinggi kerajaan bagi seluruh Sarawak. Walaupun wilayah ini tidak mempunyai raja, namun seluruh rakyat Sarawak amat menyanjungi dan menghargai kewibawaan & kepimpinan Yang di-Pertuan Agong sebagai ketua negara untuk seluruh Malaysia.

### KELUHURAN PERLEMBAGAAN
Prinsip yang ketiga ini menekankan bahawa Perlembagaan Persekutuan merupakan undang-undang tertinggi negara. Ini termasuk kebebasan bersuara, hak beragama, dan hak untuk mendapat pendidikan – semuanya termaktub dan perlu dihormati oleh semua masyarakat. Dalam aspek wilayah Sarawak pula, kewujudan Perlembagaan Negeri Sarawak amat penting sekaligus berperanan sebagai undang-undang asas wilayah Sarawak. Perlembagaan ini termasuk juga perlindungan khas kepada rakyat Sarawak, kuasa imigresen wilayah, kuasa hak pelantikan Premier Sarawak, hak autonomi pendidikan, hak autonomi kesihatan, hak tanah adat peribumi Sarawak, serta hak perlindungan kawasan perairan wilayah Sarawak.

### KEDAULATAN UNDANG-UNDANG
Prinsip keempat ini sangat penting bagi memastikan setiap rakyat Malaysia, tanpa mengira status atau kedudukan, tertakluk kepada undang-undang yang sama. Harus ditegaskan bahawa tiada sesiapa pun rakyat boleh bertindak sesuka hati. Dalam sistem pentadbiran kerajaan Sarawak sekarang, kewujudan undang-undang / ordinan-ordinan kerajaan Sarawak penting bagi menjamin sepenuhnya keamanan dan keharmonian masyarakat di wilayah ini. Undang-undang wilayah Sarawak seperti Akta Pengurusan Tanah Negeri, Akta Warisan Budaya Sarawak, Ordinan Buruh Sarawak, Ordinan Pengedaran Gas Sarawak (DGO), serta undang-undang / ordinan-ordinan lain yang masih berkuatkuasa di Sarawak. Terdapat juga undang-undang khusus yang berkaitan dengan hak dan keistimewaan wilayah Sarawak, selaras dengan Perjanjian 18 Perkara Sarawak dan Perjanjian Malaysia 1963 (MA63). 

### KESOPANAN DAN KESUSILAAN
Prinsip kelima ini menjadi tunjang utama pembentukan masyarakat yang berbudi bahasa, saling hormat menghormati, dan beradab dalam pergaulan. Oleh itu, prinsip kelima ini perlu diterapkan sepenuhnya dalam semua aspek kehidupan masyarakat sama ada di rumah, di sekolah, di tempat kerja, malah ketika interaksi dalam talian. Kebanyakan masyarakat yang berbilang kaum di Sarawak, tidak kira di bandar mahupun di luar bandar, mereka masih lagi mengamalkan semangat bersatu padu antara semua kaum dan agama masing-masing, tingkah laku sosial yang sangat baik, sikap amanah, jujur dan ikhlas yang tinggi, serta sentiasa hormat menghormati di kalangan semua komuniti di wilayah ini.

## Sejarah keanggotaan Majlis

### Kabinet Negeri Sarawak Penggal 12 (2022–kini)

### Kabinet Negeri Sarawak Penggal 11 (2016–2021)

### Kabinet Negeri Sarawak Penggal 10 (2011–2016)

## Lihat juga
* Sarawak
* Yang di-Pertua Negeri Sarawak
* Premier Sarawak
* Kerajaan Negeri Sarawak
* Dewan Undangan Sarawak (DUS)

## Rujukan

## Pautan luar
*Kerajaan Negeri Sarawak